da da da da da da da de en en da da en sv cs uk es ms es es es en da sv fr da da nl da en en hu da da da da da da da da da en da da da da da da da nb da da da da da da da da da da da da da da da eo en da sv en es ms es es es en da da da de nb da ceb sv nb da da sv sv sv da da sv da da en es ms es es es en da sv da da es ms es es es en da de da da es ms es es es en da sv da en es ms es es es en da sv da de sk de en en en en nl nl en da de de en nl en da de de en en en nl en en sv nl en en en en sv en en en en nl en en nl nl sv de en en en en nl nl sv en de fr nl nl sv fr en en en en de de fr en en nl en nl da sv en da fr en en nl en sv sv en da fr nl en sv en da fr en nl sv en da da sv da da da et
OK, så lad mig da blive testet som eliten
Indsendt af JV juni 19, 2013
fra venstre: Claus Hechmann, Undertegnede og heppepigerne på Østerbro stadion en varm tirsdag i juni. Foto: Tanja Ravnholt
I dagene op til dette års Københavns Marathon fulgte Politiken op på en artikel først bragt på Spartas hjemmeside, der omhandlede en test gennemført af Claus Hechmann - træner for en stor del af Spartas marathon elite og indehaver af Hechmann Sport. Testen består i en måling af iltoptag og CO2udskilning ved forskellige belastningsniveauer (intensiteter), og foretages med et udstyr der hedder: Oxycon Pro Mobile. Udstyret er relativt let at bære og egner sig derfor til live målinger, hvor du rent faktisk løber - i modsætning til løbebåndstests, hvor du ikke i samme grad aktiverer baglåret og derfor ligger fjernere en "realistisk" løbsbelastning.
Træner Tanja´s nysgerrighed var blevet vakt af artiklerne og ad snørklede omveje fik hun sat en aftale i stand med Claus Hechmann, for selvfølgelig skulle jeg da "testes som eliten". Dette er en gennemgang af testen, hvad man kan bruge den til og hvorfor jeg tog den.
Rigging in te basement. Foto: Tanja Ravnholt
Vi går ned i omklædningsrummet, hvor jeg skal rigges på udstyret, som samtidig skal sættes til at optage, eftersom et eller andet teknisk ved Østerbro stadion, gør at man netop her, ikke kan sende trådløst. Jeg oplyser, navn, fødselsdato, højde og vægt imens Tanja og Claus småsludrer og sætter tingene på mig. Det er behageligt køligt i omklædningsrummet og Hechmann spørger først til mine tider på 10 og marathon, hvorefter han giver mig nogle paces, som jeg skal løbe. (hhv: 800m pace 5min/km, 1.200m pace 4.15min/km, 1.200m pace 3.40min/km og endelig 1.200m i pace 3.20min/km.) Herefter er testen slut.
Husk lige solbrillerne. Kunne godt kvalificere til NBRO runners lige her. :-). Foto: Tanja Ravnholt
Kort efter står vi nede på stadion og jeg bliver sluppet løs. Vesten som holder de to målere har en bøjle som falder bagover og skraber irriterende på halsen. Det er helt umuligt at skulle performe med sådan en dims i vejen, men efter første omgang finder vi ud af at man blot kan klikke bøjlen væk. Herefter går det nogenlunde ubesværet. Efter endnu en omgang, bliver jeg bedt om at øge tempoet. Jeg har ikke rigtig nogen fornemmelse, men mener at jeg løber nogenlunde i pace 4.00 rent. Det foregår nogenlunde ubesværet, selvom det er meget varmt. Efter tre runder sådan, bliver jeg lige stoppet op. Jeg får at vide at det er sidste stop og udstyret bliver lige checket efter engang. herefter skal jeg ud og løbe i pace 3.40-3.45 estimeret marathon pace.
Og sådan ser det ud. Foto: Tanja Ravnholt
Jeg bliver en anelse mere forpustet nu, og på et tidspunkt føler jeg at masken er en hæmsko for mit åndedræt. Det giver en kort overgang en smule panik, førend jeg får dysset mig ned igen. Efter tre runder således, bliver jeg bedt om at gå op i fart på de sidste tre omgange. Jeg løber disse i pace 3.20min/km. Undervejs føler jeg at masken til tider letter under mit, nu ret tunge åndedræt, men jeg slår det hen som indbildning.
Testen er slut. Claus piller udstyret (til 400.000,-) af. Jeg vil gerne af med det - HURTIGT - Foto: Tanja Ravnholt
Så er testen slut. Da jeg stopper er det svært at få vejret gennem masken og det er ihvertfald lidt af en befrielse at få den af. Helt upåvirket af dens tilstedeværelse kan man vist ikke være, men det er klart mere realistisk end at løbe på bånd. Et godt råd kunne være at løbe ved lavere temperatur.
I shot te sherif. :-). Foto: Tanja Ravnholt
Hvad kan man bruge testen til?
Testens vigtigste element er at den måler fedtforbrændingen. Konkret kigger man på forholdet mellem CO2 udslip og Iltoptag altså CO2/O2 og får den respiratoriske kvotient RQ, som ligger et sted mellem 0,7 og 1,0. Årsagen til dette er som følger:
ved forbrænding af fedt ser regnskabet således ud:
C15H31COOH + 23O2 -> 16CO2 + 6H2O (og noget energi, som er det vi bruger til at bevæge musklerne)
Af ovenstående fremgår det at den rene fedtforbrænding altså kræver 23O2 (ilt), og udskiller 16CO2 (Kuldioxid)
Dette medfører at den respiratoriske kvotient RQ bliver -> 16/23 = 0,7
Ved forbrænding af kulhydrat ser regnskabet således ud:
C6H12O6 + 6O2 -> 6CO2 + 6H2O (og noget energi, som er det vi bruger til at bevæge musklerne)
Her bliver RQ altså 6/6 = 1
I marathon er kulhydrat den knappe ressource. Derfor - des mere effektiv en fedtforbrænding du kan opøve - des længere tid kan du løbe hurtigt. Man kan optræne evnen til at fedtforbrænde og netop dette er nøglen til en god marathon præstation. Fedtforbrændingen trænes på de laange langsomme ture, hvor det er vigtigt at man netop holdre det langsomme tempo. Et for hurtigt tempo, styrker ikke din fedtforbrænding i samme grad og øger samtidig risikoen for skader. Testen her giver et billede af de tempi hvori der skal løbes for den optimale træning af fedtforbrændingen. Et andet udtryk for fedtforbrændingen er også løbeøkonomien (altså hvor langt kan du løbe på literen). Når man træner fedtforbrænding, træner man altså samtidig sin løbeøkonomi. Det er - synes jeg - et godt fixpunkt at holde som fokus i netop den type træning.
Hvorfor tog jeg testen?
Tja... Jeg må vel efterhånden erkende at jeg er blevet til ham den lidt underlige person i selskabet, som har fået løb på hjernen. Jeg vil rigtig gerne blive en bedre og hurtigere løber. Hvordan man bliver det, har stået som et mysterium lige siden jeg begyndte at løbe.
Jeg kan godt bruge min sunde fornuft med argumenter som: "Træn det du vil være god til.", "Sørg for ordentlig hvile.", "Sørg for ordentlig kost." etc. etc. Men jeg synes også at man skal udfordre de floskler som hurtigt opstår, når man tror man har fundet frem til noget der virker.
Udagngspunktet for testen har jeg dog ikke haft svært ved at begribe denne gang. I bund og grund sættes der tanke bag anerkendte træningsformer som Lydiard, Daniels og McMillan også står for.
Næste mål hedder Berlin Marathon - måske med en enkelt 10´er eller to og et Powerrade ind imellem - Jeg afventer rapporten på testen fra Claus Hechmann og mener, med den i hånden at have et godt udgangspunkt for de tempi jeg bør holde mine træningspas indenfor.
Vil du testes som eliten (Artikel hos Sparta)
Send indlæg med mail
Etiketter: Arthur Lydiard Løbe Løbekronikkerne Marathon Mental forberedelse NBRO Runners Oxycon Pro Mobile Test Træning Træningslog
Peter Jørgensen7. oktober 2013 kl. 02.56
Det kunne være rigtig interessant at høre, hvad udbyttet af testen var for dig. Har selv overvejet at tage den, men er i tvivl om jeg som glad amatør kan bruge den til noget. Om den, som du også er inde på, vil kunne give andre svar og retninger for træningen end hvad man har i forvejen?
JV8. oktober 2013 kl. 12.56
Hej Peter, Personligt synes jeg at testen var med til at give hele min træning et ønsket drej imod noget mere seriøst - altså en rent psykologisk effekt. Desuden får du et estimat på din VO2max, som jeg så kunne se var steget siden sidste måling, da jeg deltog i kombistudiet sidste år. Min træner Tanja Ravnholt har desuden haft udbytte af testen i form af at hun kunne aflæse nogle intensitetsniveauer for min træning og indarbejde disse i sin planlægning. (det er lidt det samme som Claus Hechmann tilbyder efter træningen).
Indsendt af JV september 20, 2022
Copenhagen Half 2022 – All hail to te king!!!
Indsendt af JV maj 13, 2015
Døden indtræffer i baglåret – om frygt og kærlighed i løb
Indsendt af JV januar 27, 2014
Anmeldelse af Garmin Forerunner 620
Indsendt af JV september 20, 2021
Copenhagen Half 2021 #NoLimits
OK, så lad mig da blive testet som eliten
Vis mere Vis mindre
Løbekronikkerne Løbe Træning Træningslog Marathon Københavns Marathon 2017vejen løbetræning RunnersUnited Running fundamentals
Løb Runners United Restitution Marathontest RunningKenya Kombistudie Legspeed Test Kvalitet Løbesko Nike Philladelphia Marathon Tanker Anmeldelse Evaluering løb Fortius Halvmarathon Krise Roskilde Festival Kaffekronikkerne Knæskader Kost Ngongtraining Præstationsfremmer Rødbede Berlin Marathon Copenhagen Half Etape Bornholm Kaisersport Lab Nørrebrogade Podcasts Råkost Skader Adidas Adizero Adios2 Arthur Lydiard Central Park Cph Half DM Halvmarathon DOMS Dyrehaven E-Løb Eremitageløbet Fotoblog Frontrunner Løbestilsanalyse Manhattan Opskrift Podcast Power Gel Præmie Qualisys Racesko Superkompensation Adios Adizero Asics Barkass Bjørn Borg Cloudsurfer Diadora Distanceløb DronningLouisesBro FNS Garmin Hillwork IAAF Lersøparkalle Løberap Løbeøvelser NBRO Runners Newton Oxycon Pro Mobile Pose-running Renato Canova Runners On Tour Ruten Sondre Moen SØAM Vejen2018 Væddeløb Westone fr210 fr620 overtræning